# Assarhaddon

### De la Wikipedia, enciclopedia liberă

## [modifică] Ascensiunea la tron

Mobilier asirian in care regele asirianAsarhaddonse relaxeaza

Assarhadon (în asiriană Aşur-Akhe-Iddina - transcriere fonetică a numelui propriu asirian Aššur-aha-iddina, care înseamnă "Assur mi-a dăruit un frate") a fost un suveran asirian (681-669 î.Hr.) al Regatului Nou. El era cel mai mic fiu al regelui Sennaherib şi al reginei aramaice Naqi'a (Zakitu). Atunci când tatăl săi l-a numit succesor la tron, în ciuda faptului că era mezinul familiei, fraţii săi, sprijiniţi de diferite facţiuni de la curte, au încercat să-l discrediteze. Assarhaddon a rămas totuşi prinţul moştenitor dar a fost trimis într-un exil mascat ca guvernator al Hanilgabat-ului (fostul regat Mitanni). În 681, Sennaherib a fost asasinat în templul zeului Ninurta din capitală de doi dintre ceilalţi fii ai săi şi asta l-a determinat pe Assarhaddon să se întoarcă la Ninive.

## [modifică] Începutul domniei

Desemnat de un conciliu conducător imperial conducător al Asiriei, după asasinarea tatălui său, Sennaherib, de către doi dintre fii acestuia, Assarhadon reuşeşte, la finele unui scurt război civil, să rămână unic stăpânitor. Fraţii săi sunt obligaţi să se refugieze în statul vecin Urartu.

Spre deosebire de Sennaherib care distrusese în 689 din temelii Babilonul, Assarhadon duce o politică conciliatorie faţă de aristocraţia şi preoţimea Babiloniei. Templele marii metropole mesopotamiene sunt reconstruite din ordinul său, viaţa renăscând treptat în oraşul de pe Eufrat. Assarhadon nu-şi va asuma în timpul domniei decât titlul de guvernator al Babiloniei. Tentativa unui fiu al lui Marduk-Apal-Iddina II de a ocupa tronul Babiloniei este respinsă de guvernatorul asirian din Ur, iar principele caldeu Yakin, refugiat în Elam, este executat.

Un tratat cu regele Urtaku al Elamului asigură o perioadă de linişte Mesopotamiei centrale şi meridionale. O revoltă a cetăţilor siriene, aliate cu metropolele feniciene Tyr şi Sidon este aspru reprimată de Assarhadon.

## [modifică] Luptele cu cimmerienii şi mezii

La hotarele nordice ale Asiriei îşi face apariţia, la începutul secolui al 7-lea î.Hr., un nou duşman redutabil - hoardele călăreţilor nomazi cimmerieni. Aceştia traversaseră Munţii Caucaz sub presiunea sciţilor, pătrunzând în Anatolia Orientală şi efectuau raiduri în adâncul provinciilor asiriene. În 679, sub conducerea lui Teushpa, cimmerienii s-au infiltrat în Cilicia şi Tabal dar Assarhaddon i-a înfrânt lângă Hubushna. Pentru a dobâbndi aliaţi eficienţi împotriva acestor nomazi, suveranul asirian şi-a căsătorit fiica cu Partatua, regele sciţilor. Au fost purtat lupte şi cu mezii, conduşi de un personaj numit Kşatrita sau Kaştariti în izvoarele asiriene şi identificat ipotetic cu Phraortes. În 675, un oarecare Mugallu s-a revoltat la Milid, a cucerit oraşul şi s-a proclamat rege al Tabal-ului. Revolta sa a fost greu de înfrânt.

## [modifică] Cucerirea Egiptului

Marea realizare a acestui despot o constituie cucerirea Egiptului. Profitând de numulţumirile stârnite de guvernarea dinastiei etiopiene, Assarhadon reuşeşte, după un prim atac eşuat în 675, să pătrundă în Valea Nilului, să înfrângă armata faraonului Taharka şi să ocupe în 671 capitala Memfis. Este pentru prima dată în istorie când un suveran mesopotamian se intitulează Rege al Egiptului. Prin anexarea ţării faraonilor, Regatul Nou Asirian atinge maxima sa expansiune teritorială. Înalţi demnitari asirieni sunt numiţi pe lângă guvernatorii celor 22 de provincii pentru a asigura strângerea tributului.

## [modifică] Politica internă

Situaţia dificilă de la hotare, sănătatea şubredă ca şi nesiguranţa monarhului sunt reflectate de frecvenţa invocaţiilor adresate divinităţilor panteonului asirian, situaţie nemaiîntâlnită la predecesorii săi. În 672, Assarhaddon desemnează ca succesor la tron pe fiul său mezin Aşurbanipal, fratele acestuia, Şamaş-Şum-Ukin, fiind desemnat principe al Babiloniei, opţiune care sporeşte lupta dintre fracţiunile rivale de la curte.

Assarhaddon reconstruieşte numeroase temple în Asiria şi Babilonia şi ridică un nou palat regal în reşedinţa regală de la Kalah, inferior ca rafinament artistic celor ale predecesorilor săi.

## [modifică] Sfârşitul domniei

Moare în timpul unei expediţii de pedespire a Egiptului răsculat la Harran.

Adus de la "http://ro.wikipedia.org../../../a/s/s/Assarhaddon.html"

Categorii: Decese în 669 | Personalităţi ale Antichităţii

##### Views

- Articol
- Discuţie
- Versiunea curentă

##### Caută

##### În alte limbi

- Deutsch
- English
- Español
- Français
- Italiano
- Magyar
- Nederlands
- 日本語
- Polski
- Suomi
- 中文